Bossel (Winsen)

Bossel () is en Dörp in de Gemeen Winsen in’n Landkreis Horborg, Neddersassen. De Oort billt binnen de Gemeen Winsen en Oortschop mit egen Oortsvörsteiher.

 Geografie 

De Oort liggt in de Neegd von de Masch von de Ilmenau (Ilmenaukanaal). Dat Water ut Bossel flütt af över de Riede un annere Gravens hen na’n Slüsengraven.

De Naveröörd sünd Nettelbarg un Lassrönn in’n Noorden, Tönnhusen, Hunnen un Mower in’n Noordoosten, Sangenstää in’n Oosten, Radbrouk in’n Süüdoosten, Luhdörp un Reidörp in’n Süüdwesten un Winsen in’n Noordwesten.

 Historie 

Bossel kummt 1158 toeerst in de Oorkunnen von dat Stift Bewick vör.

In’n Eersten Weltkrieg sünd 35 Soldaten ut Bossel fullen oder vermisst un in’n Tweten Weltkrieg 64.http://www.denkmalprojekt.org/dkm_deutschland/borstel.htm

In dat 20. Johrhunnert is Bossel in’n Westen tohoopwussen mit Reidörp un Winsen.

 Verwaltungsgeschicht 

In de Franzosentied von 1810 bet 1814 hett de Oort to de Mairie Winsen in’n Kanton Winsen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Parrns in dat Amt Winsen tohöört. Blots in de Tied von 1852 bet 1859 weer de Oort kort in dat Amt Parrns. Na 1885 weer dat in’n Kreis Winsen un is 1932 Deel von’n Kreis Horborg worrn.

De Oort is an’n 1. Juli 1972 mit de Gemeenreform in Neddersassen Deel von de Gemeen Winsen worrn.

 Inwahnertall 

 Religion 

Bossel is evangeelsch-luthersch präägt un höört to dat Kaspel von de Gertrud-Kark in Parrns.

För de Kathoolschen is de Goden-Hirt-Kark in Winsen tostännig.

De Karkhoff mit Karkhoffskapell för de beiden Dörper Bossel un Sangenstää is in de Johren 1950 anleggt worrn. 1957 is dor de eerste Persoon begraven worrn. Vörher sünd de Lüüd bi de Kark in Parrns begraven worrn.

 Wapen 

Dat Wapen von Bossel wiest op blauen Grund en gollen Neddersassenhuus mit rood Fackwark.

 Oortsvörsteihers 

 opstunns: Martina Lau

 Kultur 

En Denkmaal för de Fullenen ut de twee Weltkrieg’ steiht in Bossel op’n Karkhoff.

 Verenen 

De Schüttenkameraadschop Bossel-Sangenstää is 1950 grünnt worrn un de Sportvereen MTV Bossel-Sangenstää 1910.

 Weertschop un Infrastruktur 

Bossel hett en egene freewillige Füürwehr, de 1896 grünnt worrn is.

Siet 2013 löppt de Eerdgas-Pieplien NEL an’n Süüdoostrand von Bossel langs.

 Verkehr 

Dör Bossel löppt de Kreisstraat 87 (fröher Deel von de Bundsstraat 4), de in’n Noordwesten na Winsen geiht un in’n Süüdoosten över Sangenstää un Rottörp un Handörp na Bewick un Lümborg. En Stück in’n Westen von dat Dörp warrt de K 87 krüüzt von de K 84, de in’n Noorden na de Landsstraat 217 geiht un in’n Süden na de K 78 bi Luhdörp.

De nächste Autobahn is de Autobahn 39 (Afsnidd Hamborg–Lümborg). De Opfohrt 4 Winsen-Oost liggt so twee Kilometer in’n Süüdwesten von Bossel an de K 84.

De nächste Bahnhoff is so bi twee Kilometer wied weg in’n Westen de Bahnhoff Winsen an de Bahnlien Hamborg–Hannover.

 Scholen 

In dat Dörp gifft dat en Kinnergoorn, de von de evangeelsche Kark (Verband von de Evangeelsch-lutherschen Kitas in’n Karkenkreis Winsen) bedreven warrt, un de Grundschool Bossel.

 Footnoten 

Kategorie:Oort
Kategorie:Landkreis Horborg